Көздү ак басуу

Көздү ак басуу, лейкома – көздүн тунук чел кабыгынын чеч басып бозорушу. Чеч тунук бездин ортосун, чет жагын басат, кээде бүт каптап калат. Ал чел кабыктын сезгенүү ооруларынан же кырсыктан жабыркашынан пайда болот. Тубаса түрү да кездешет. Көз күйгөндө одуракай чеч басып, көздүн көрүүсүн абдан начарлатат. Ал эми көз кырсыктан майып болсо жана жарага айланып кетсе, көздүн өң берүүчү катмары бул чеч менен биригип, жабыркашы мүмкүндүк Бул учурда көз көрбөй жана көздүн ички басымы жогорулап, глаукомага алып келет. Дарылоо хирург. жол менен жүргүзүлөт. Алдын алуу үчүн күйүк, кокустатуу ж. б. көздүн майып болуусунан сактануу керек. 
Категория: Ден соолук
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9